CELEX: 62008CA0169
Language: el
Date: 2009-11-17 00:00:00
Title: Υπόθεση C-169/08: Απόφαση του Δικαστηρίου (τμήμα μείζονος συνθέσεως) της 17ης Νοεμβρίου 2009 [αίτηση του Corte costituzionale (Ιταλία) για την έκδοση προδικαστικής αποφάσεως] — Presidente del Consiglio dei Ministri κατά Regione autonoma della Sardegna (Ελεύθερη παροχή υπηρεσιών — Άρθρο 49 ΕΚ — Κρατικές ενισχύσεις — Άρθρο 87 ΕΚ — Περιφερειακή νομοθετική ρύθμιση η οποία επιβάλλει φόρο σε περίπτωση προσεγγίσεως για τουριστικούς λόγους αεροσκαφών που χρησιμοποιούνται για την ιδιωτική μεταφορά προσώπων καθώς και σκαφών αναψυχής, ο οποίος βαρύνει μόνον τους φορείς εκμεταλλεύσεως που έχουν τη φορολογική κατοικία τους εκτός της περιφέρειας)

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/6
            
         Απόφαση του Δικαστηρίου (τμήμα μείζονος συνθέσεως) της 17ης Νοεμβρίου 2009 [αίτηση του Corte costituzionale (Ιταλία) για την έκδοση προδικαστικής αποφάσεως] — Presidente del Consiglio dei Ministri κατά Regione autonoma della Sardegna
   (Υπόθεση C-169/08) (1)
   
   (Ελεύθερη παροχή υπηρεσιών - Άρθρο 49 ΕΚ - Κρατικές ενισχύσεις - Άρθρο 87 ΕΚ - Περιφερειακή νομοθετική ρύθμιση η οποία επιβάλλει φόρο σε περίπτωση προσεγγίσεως για τουριστικούς λόγους αεροσκαφών που χρησιμοποιούνται για την ιδιωτική μεταφορά προσώπων καθώς και σκαφών αναψυχής, ο οποίος βαρύνει μόνον τους φορείς εκμεταλλεύσεως που έχουν τη φορολογική κατοικία τους εκτός της περιφέρειας)
   2010/C 24/09
   Γλώσσα διαδικασίας: η ιταλική
   
      Αιτούν δικαστήριο
   
   Corte costituzionale
   
      Διάδικοι στην υπόθεση της κύριας δίκης
   
   Presidente del Consiglio dei Ministri
   
      κατά
   
   Regione autonoma della Sardegna
   
      Αντικείμενο
   
   Αίτηση εκδόσεως προδικαστικής αποφάσεως — Corte Costituzionale — Ερμηνεία των άρθρων 49 και 87 ΕΚ — Περιφερειακή νομοθετική ρύθμιση επιβάλλουσα την καταβολή φόρου επί των προσγειώσεων αεροσκαφών για τουριστικούς λόγους μόνο στις επιχειρήσεις που έχουν τη φορολογική κατοικία τους εκτός της Σαρδηνίας και ασκούν τη δραστηριότητα αεροπορικής μεταφοράς προσώπων ή εμπορευμάτων δευτερευόντως σε σχέση με την κύρια δραστηριότητα της επιχειρήσεως — Κρατική ενίσχυση, υπό μορφή φοροαπαλλαγής, προς τις επιχειρήσεις που έχουν τη φορολογική κατοικία τους στη Σαρδηνία και ασκούν την ίδια δραστηριότητα
   
      Διατακτικό
   
   
               1)
            
            
               Το άρθρο 49 ΕΚ έχει την έννοια ότι απαγορεύει τη φορολογική νομοθετική ρύθμιση μιας περιφερειακής αρχής, όπως αυτή του άρθρου 4 του νόμου 4 της Περιφέρειας Σαρδηνίας της 11ης Μαΐου 2006, περί διαφόρων διατάξεων επί θεμάτων εσόδων, αναχαρακτηρισμού των δαπανών, κοινωνικών και αναπτυξιακών πολιτικών, όπως τροποποιήθηκε με το άρθρο 3, παράγραφος 3, του νόμου 2 της Περιφέρειας Σαρδηνίας της 29ης Μαΐου 2007, περί διατάξεων σχετικών με την κατάρτιση του ετήσιου και πολυετούς προϋπολογισμού της Περιφέρειας — Δημοσιονομικός νόμος 2007, η οποία επιβάλλει περιφερειακό φόρο επί των προσεγγίσεων για τουριστικούς λόγους αεροσκαφών που χρησιμοποιούνται για την ιδιωτική μεταφορά προσώπων καθώς και σκαφών αναψυχής, ο οποίος βαρύνει μόνον τα φυσικά και νομικά πρόσωπα που έχουν τη φορολογική κατοικία τους εκτός της περιφέρειας.
            
         
               2)
            
            
               Το άρθρο 87, παράγραφος 1, ΕΚ έχει την έννοια ότι η φορολογική νομοθετική ρύθμιση μιας περιφερειακής αρχής η οποία επιβάλλει φόρο επί των προσεγγίσεων, όπως ο επίμαχος στην κύρια δίκη, ο οποίος βαρύνει μόνον τα φυσικά και νομικά πρόσωπα που έχουν τη φορολογική κατοικία τους εκτός της περιφέρειας, συνιστά μέτρο κρατικής ενισχύσεως υπέρ των επιχειρήσεων που είναι εγκατεστημένες στην περιφέρεια.
            
         
      (1)  ΕΕ C 171 της 5.7.2008.